
విద్యారంగానికి సంబంధించి ముఖ్యమంత్రి కేసీఆర్ ఆలోచనలు బాగున్నాయి. అయితే అన్నింటినీ తెలంగాణ కోణంలో, తెలంగాణ ప్రజల అవసరాల కోణంలో చూడాలంటూ ఆయన చెబుతున్నా విద్యాశాఖ మాత్రం తద్విరుద్ధంగా ప్రవర్తిస్తున్నది. ఆంధ్ర పాలనలోని పద్ధతినే కొనసాగిస్తానంటున్నది. విద్యాహక్కు చట్టానికి వక్రభాష్యాలు చెబుతూ ప్రభుత్వాన్ని, ప్రజలను కూడా తప్పుదోవ పట్టిస్తున్నది. ఉపాధ్యాయ పోస్టుల భర్తీని ఒక స్క్రీనింగ్ పరీక్ష (టెట్) ద్వారా చేపట్టాలని విద్యాహక్కు చట్టం చెబుతోంది. అసలు ఎలాంటి పరీక్ష లేకుండా నియామకాలు చేపట్టే రాష్ట్రాలను దృష్టిలో ఉంచుకొని ఈ నిబంధన పెట్టారు. కానీ మనకు అప్పటికే డీఎస్సీ ఉంది. అయినా అప్పటి ఉమ్మడి రాష్ట్రంలో అనాలోచితంగా టెట్ అంటూ అదనంగా మరో పరీక్ష పెట్టారు. రాష్ట్ర విభజన తర్వాత ఆంధ్రలో ఈ పరీక్ష ఎత్తేసి ఒకేపరీక్ష (టెట్+డీస్సీ) ద్వారా నియామకాలు చేపట్టారు. మన విద్యాశాఖ అధికారులు మాత్రం టెట్ ప్రత్యేకంగా అవసరమే అంటూ పట్టుబడుతున్నారు. ఏపీలోనే కాకుండా ఉపాధ్యాయ నియామకాలకు అనేక రాష్ట్రాల్లో ఒకే ఒక పరీక్ష ఉంది. మరి ఆ రాష్ట్రాల్లో లేని అవి చట్టబద్ధమైనపుడు మన రాష్ట్రంలో ఒకే రాష్ట్రంలో ఒకే పరీక్ష ఎందుకు కాదు? టెట్ను ఎందుకని ప్రత్యేకంగా నిర్వహించాలి? శిక్షణ సంస్థలతో కుమ్మక్కై ఇలా చెబుతున్నారనిపిస్తున్నది. టీచర్ నియామకాలను ఇప్పుడు టీఎస్పీఎస్సీకి అప్పగించి ప్రిలిమ్స్, మెయిన్స్ పద్ధతిలో నిర్వహిస్తున్నందున అదనంగా టెట్ నిర్వహించాల్సిన అవసరం లేదు. కేంద్రం సూచించిన టెట్ పద్ధతిని, సిలబస్ను టీఎస్పీఎస్సీ పద్ధతికి అనుసంధానించి, ఒకే పరీక్ష నిర్వహిస్తే సరిపోతుంది. ఐపీఎస్కు ఒకట్రెండు పరీక్షలు రాస్తే సరిపోతున్న ఈ దశలో మన రాష్ట్రంలో టీచర్ కావాలంటే ఐదు పరీక్షలు (డీఈడీ, బీఈడీ ఎంట్రెన్స్లు, రెండేళ్ళ చదువుల పరీక్షలు, టెట్, డీఎస్సీ) రాయాల్సి వస్తోంది. నిరుద్యోగ అభ్యర్థులపై ముఖ్యంగా గ్రామీణ ప్రాంత అభ్యర్థులపై అనవసర అదనపు ఆర్థిక భారానికి కారణమవుతున్న ప్రత్యేక టెట్, డీఎస్సీల పద్ధతి ఎత్తేసి, ఒకేపరీక్షతో నియామకాలు చేయాలి.- లత, సంధ్య, వాణి, శరత్, రామ్మూర్తి, సిద్ధిపేట

vidyaaramgaaniki sambandhinchi mukhyamantri kcr aalochanalu bagunnayi. ayithe annintinii telamgaana konamlo, telamgaana prajala avasaraala konamlo chudalantu aayana chebutunna vidyaasaakha maatram tadviruddhamgaa pravartistunnadi. aandhra paalanalooni paddhatine konasaagistaanantunnada. vidyaahakku chattaniki vakrabhaashyaalu chebutuu prabhutvaanni, prajalanu kuudaa tappudova pattistunnadi. upadhyaya postula bhartini oka screaning pareeksha (tet) dwara chepattalani vidyaahakku chattam chebutondi. asalu elanti pareeksha lekunda niyaamakaalu chepatte rashtralanu drushtilo unchukoni ee nibandhana pettaaru. cony manaku appatike dsc undi. aina appati ummadi rashtramlo anaalochitamgaa tet antuu adanamgaa maro pareeksha pettaaru. rashtra vibhajana tarvaata aandhralo ee pareeksha ettesi okepareeksha (tet+dessi) dwara niyaamakaalu chepattaru. mana vidyaasaakha adhikaarulu maatram tet pratyekamgaa avasarame antuu pattubadutunnaru. epilone kakunda upadhyaya niyaamakaalaku aneka rashtrallo oke oka pareeksha undi. mari aa rashtrallo laeni avi chattabaddhamainapudu mana rashtramlo oke rashtramlo oke pareeksha enduku kaadu? tetnu endukani pratyekamgaa nirvahinchaali? sikshana samsthalatho kummakkai ilaa chebutunnaranipistu. teacher niyaamakaalanu ippudu tspscc appaginchi prillims, mains paddhatilo nirvahistunnanduna adanamgaa tet nirvahinchaalsina avasaram ledu. kendram suuchinchina tet paddhatini, silabasnu tspsc paddhatiki anusandhaaninchi, oke pareeksha nirvahiste saripotundi. ipsku okatrendu pareekshalu raste saripotunna ee dasalo mana rashtramlo teacher kavalante aidu pareekshalu (deeeee, beeeee entrenslu, rendella chaduvula pareekshalu, tet, dsc) rayalsi vastondi. nirudyoga abhyardhulapai mukhyamgaa graameena praanta abhyardhulapai anavasara adanapu aardhika bhaaraaniki kaaranamavutunna pratyeka tet, dscla paddhati ettesi, okepareekshatho niyaamakaalu cheyali.- latha, sandhya, vaani, sharat, rammurthy, siddhipeta